**RAPORT DE ACTIVITATE-ANUL 2022**

**Centrul de Abilitare și Reabilitare pentru Persoane Adulte cu Dizabilități Zvoriștea**

Centrul de Abilitare și Reabilitare pentru Persoane Adulte cu Dizabilități Zvoriștea are sediul în comuna Zvoriștea, județul Suceava, cod 727640, e-mail: [crrnzvoristea@yahoo.com](mailto:crrnzvoristea@yahoo.com); tel/fax: 0230538821, cod serviciu social 8790 CR-D-II, conform Hotărârii Guvernului nr. 867/2015 pentru aprobarea Nomenclatorului serviciilor sociale, precum şi a regulamentelor-cadru de organizare şi funcţionare a serviciilor sociale, licențiat conform Licenței de funcționare seria LF nr. 0000253 din data de 14.12.2022 și Decizia de funcționare nr. 1180/14.12.2022.

Centrul de Abilitare și Reabilitare pentru Persoane Adulte cu Dizabilități Zvoriștea se află în structura, administrarea și coordonarea Direcţiei Generale de Asistenţă Socială şi Protecţia Copilului a Judeţului Suceava, având ca șef centru pe doamna Aursulesei Cătălina Elena.

În anul 2002 centrul s-a înființat ca Centru de Recuperare şi Reabilitare Neuropsihiatrică, pe vechea locație a unei școli speciale. Până în anul 2007 s-au realizat lucrări de reparații, reabilitare și modernizare. Conform Hotărârii Consiliului Județean Suceava nr. 51/15.05.2007, centrul își schimbă denumirea din Centrul de Recuperare și Reabilitare Neuropsihiatrică în Centrul pentru Persoane Vârstnice și Reabilitare Socială, cu o capacitate de 46 locuri, având drept motivație nevoia, în sistemul de protecție pentru persoane adulte, a unui centru care să se adreseze persoanelor care nu se încadrează în grad de handicap, dar care au diagnostice de boli cronice, prezintă dependență crescută, nu au aparținători sau posibilități materiale și financiare.

În anul 2010 a revenit la denumirea de Centrul de Recuperare și Reabilitare Neuropsihiatrică, având o capacitate de 60 de locuri, capacitate care a fost modificată în anul 2014 la 92 de locuri, ca urmare a reabilitării (refuncționalizare și reparații) etajelor II și III a clădirii prin implementarea unui proiect finanțat de Ministerul Muncii, Familiei, Protecţiei Sociale şi Persoanelor Vârstnice prin Agenția Județeană pentru Plăți și Inspecție Socială Suceava şi cofinanţat din fondurile Consiliului Județean Suceava, aflat în perioada de sustenabilitate.

Prin Avizul Autorității Naționale pentru Drepturile Persoanelor cu Dizabilități, Copii și Adopții nr. 9037/11328/ANDPDCA/17.02.2020 și a Hotărârii Consiliului Județean Suceava nr. 62/30.04.2020 s-a aprobat Planul de restructurare a centrului pentru o capacitate de 50 beneficiari. Planul de restructurare a fost finalizat la finele lunii februarie 2022 și prin Hotărârea Consiliului Județean Suceava nr. 36/03.02.2022 se aprobă Regulamentul de organizare și funcționare al Centrului de abilitare și reabilitare pentru persoane adulte cu dizabilități Zvoriștea.

Centrul de abilitare și reabilitare pentru persoane adulte cu dizabilități Zvoriștea, asigură găzduirea, îngrijirea, recuperarea, reabilitarea, reinserția socială pentru persoane adulte cu dizabilități, pe o perioadă determinată.

Descrierea activităților desfășurate și a metodologiilor de lucru utilizate:

- activități de stimulare sau menținere a autonomiei personale, conform Planului Personalizat ;

- activități de recuperare prin consiliere socială, psihologică, kinetoterapie, terapie ocupațională, conform Fișei beneficiarului ;

- activități de socializare și reinserție socială prin participarea la manifestări cultural – artistice, ședințe de consiliere socială, plimbări în comunitate, educație civică, etc., prevăzute în Fișa beneficiarului;

- oferirea de asistență medicală conform afecțiunilor prezentate de fiecare beneficiar în parte ;

- asigurarea condițiilor de cazare și masă pentru beneficiarii centrului și a necesarului de obiecte de uz personal.

Obiectivele activității centrului sunt următoarele :

- aplicarea politicilor și strategiilor de asistență socială în domeniul persoanelor cu dizabilități;

- dezvoltarea unui pachet de servicii sociale ce constau în activități de identificare a nevoilor individuale sau de grup, activități de informare și consiliere, gazduirea, îngrijirea, recuperarea și reinserția socială a persoanelor cu dizabilități ;

- formarea și perfecționarea personalului care lucrează direct cu persoane cu dizabilități ;

- colaborarea cu ONG-ri și alte instituții ale statului- dezvoltarea de parteneriate ;

- campanii de educare și informare – persoanele cu dizabilități nu trebuie privite ca persoane stigmatizate, ele trebuie acceptate și sprijinite de societate ;

- elaborarea unui sistem continuu și integrat de protecție în vedeerea creșterii calității vieții persoanelor cu dizabilități ;

- menținerea și inițierea legaturilor între beneficiari și familiile acestora ;

- creearea unui sistem de protecție și suport continuu și integrat pentru persoanele cu dizabilități în vederea creșterii calității serviciilor oferite de centru ;

- completarea evaluării situației socio – economice a beneficiarilor care se reintegrază în societate pentru a depăși cu forțe proprii situațiile de dificultate, după epuizarea acțiunilor prevăzute în planul personalizat privind măsurile de asistență socială;

- verificarea și reevaluarea bianuală sau ori de câte ori este cazul privind modul de îngrijire a beneficiarilor pentru care s-a instituit măsura de protecție socială de a fi internat în centru;

- realizarea, îndrumarea și evaluarea activității medico-psiho-sociale din centru conform standardelor minime de calitate;

- sprijinirea programelor de tip anti-stigmă, prin mediatizarea unei imagini reale și pozitive a persoanelor cu dizabilități.

Pe parcursul anului 2022 activitatea centrului s-a concretizat după cum urmează:

**Asistenţă socială**

1. Informatii legate de activitatea specifică:

- program de socializare prin cursuri educaționale, citirea presei, participarea la slujbe religioase;

- discuții privind ” Informarea beneficiarilor privind dezvoltarea abilităților de viață independentă; informarea beneficiarilor privind protecția împotriva torturii, tratamentelor crude, inumane; datele cu caracter personal, prelucrarea imaginii, publicarea maginii pe rețele de socializare; exerciții de evacuare în caz de incendiu; fumatul în locuri special amenajate; suport emoțional în caz de vătămare corporală gravă care ar afecta calitatea vieții beneficiarilor”.

- măsuri de siguranță a sănătății beneficiarilor prin cursuri privind ”Igiena sexuală; anticoncepționalele, ziua mondială a sănătății; ziua mondială a inimii; respectarea regimului alimentar”.

- corespondență cu Comisia de expertiză medicală din municipiului Suceava și Câmpulung Moldovenesc pentru un număr de 4 beneficiari; din cei 50 de beneficiari, 16 sunt la limita de vârstră, 8 gradul I și II nerevizuibil, 12 gradul I și II revizuibil, 14 sunt fără venit, având afecțiuni care nu permit încadrarea în câmpul muncii ( 7 persoane cu vârstă între 60-80 );

- obținerea pentru 2 beneficiari a pensiei de invaliditate, conform actelor medicale depuse;

- discuții cu beneficiarii privind procurarea de dispozitive asistive printr-un proiect demarat de AJOFM Suceava;

- corespondență cu Serviciul de Evidență a Populației în vederea stabilirii reședinței tuturor beneficiarilor și eliberării Carților de identitate (3 beneficiari);

- corespondență cu Administrația Națională a Finanțelor Publice (adrese privind actualizarea Contractelor pentru acordarea de servicii sociale);

- corespondență cu familiile beneficiarilor prin telefon, e-mail și scrisori, in vederea menținerii legăturii familiale/actualizării Contractelor pentru acordarea de servicii sociale.

- deplasarea beneficiarilor în municipiul Suceava în vederea efectuării controalelor de specialitate;

- corespondență cu tutorii în vederea completării actelor necesare depunerii Dării de seamă la Judecătoria de domiciliu;

- completarea actelor privind dosarul personal al beneficiarului;

- corespondență prin telefon și adrese oficiale cu primăriile de domiciliu ale beneficiarilor și aparținătorilor, în vederea completării dosarelor personale ale beneficiarilor.

- Contracte de servicii sociale reactualizate pentru toți beneficiarii;

- actualizarea Angajamentelor de plată a beneficiarilor;

- completarea referatelor privind menținerea în centru a beneficiarilor;

- actualizarea Planului Personalizat în urma evaluarii conform Fișei de evaluare și reevaluării beneficiarilor;

- completarea Fișei beneficiarului;

- aplicarea Chestionarelor de evaluare a gradului de satisfacție pentru beneficiarii centrului – s-au distribuit un număr de 50 de chestionare, identificate 30, iar în urma întrunirii comisiei formată din asistent social, psiholog, manager de caz si din partea beneficiarilor 2 reperezentanti, conform Procesului verbal numărul 11156/27.12.2022 a reieșit faptul că în general sunt mulțumiți de serviciile sociale existente în centru, însa 3 benefdiciari au menționat că ar dori să fie organizate excursii mai des, iar 4 beneficiari si-au exprimat dorința ca meniul să fie mai variat și să conțină mai multe fructe;

- completarea Chestionarelor aplicate membrilor comunității ( intoarcerea din invoire );

- aplicarea Chestionarelor pentru identifiacrea riscului de abuz și exploatare în afara centrului;

- actualizare Registru privind suspendarea/încetarea beneficiarilor din centru;

- actualizare Registru privind internarea beneficiarilor din centru

- actualizare Registru privind învoirea beneficiarilor;

- completarea Fișelor privind incidentele deosebite;

- completarea Registrului de informare a beneficiarilor;

- evidența și programarea/completarea biletelor de învoire pentru un număr de 14 beneficiari;

- completarea și transmiterea notificărilor în format electronic și letric privind decesele beneficiarilor pentru un număr de 5 beneficiari;

- întocmirea documentelor privind transferul a 4 beneficiari în C.R.R.P.H. Pojorâta;

- întocmirea documentelor privind transferul a unui beneficiar în C.Ab. R. Fundu Moldovei;

- întocmirea si transmiterea lunară a raportului informativ;

- întocmirea trimestrială/semestrială a situațiilor statistice.

1. Activități de recuperare/reintegrare socială realizate:

Menținerea legăturii cu Biserica penticostală Plopeni, Colegiul Național de Informatică ”Spiru Haret” Suceava, Biblioteca din comuna Zvoriștea, cu care avem contracte de colaborare.

Adresă către AJOFM Suceava, în vederea realizării unor cursuri de calificare pentru beneficiarii centrului nostrum.

Participare la Iulius Mall Suceava privind actiunea ”Bursa locurior de muncă”, împreună cu 5 beneficiari.

Adrese, discuții telefonice cu primăriile de domiciliu/familie în vederea posibilității reintegrării din punct de vedere medico-psiho-social pentru un număr de 5 beneficiari; Răspunsurile adreselor înaintate de către CAbR Zvoriștea către primăriile de domiciliu pentru cei 5 beneficiari, au fost fără implicare privind alternativele existente în comunitate pentru persoanele adulte cu dizabilități.

Mediatizare prin implicare activă în cadrul activităților desfășurate in centru și comunitate:

* Sărbătorirea lunară a zilelor de naștere pentru beneficiarii centrului prin torturi aniversare, meniu și program artistic;
* Unii beneficiari au fost în locurile natale, învoiri in familie, plimbare prin comună, cumpărături, participare la slujbele religioase desfășurate la biserica din comună;
* Beneficiarii au fost în drumeții scurte, cumpărături, excursie pe ruta: Zvoriștea-Suceava-Gura Humorului-Vama – Palma astfel încât au avut contact cu membri ai comunității.
* 06.01.2022 – participarea la slujba de Bobotează din cadrul Bisericii ortodoxe Zvoriștea;
* 11.01.2022 – Sărbătorirea zilei mondiale a ”Rezervațiilor naturale”
* 15.01.2022 - discuții privind ”Ziua culturii naționale”- nașterea poetului Mihai Eminescu
* 24.01.2022 - discuții privind unirea Principatelor Române din anul 1859 – Mica Unire
* 21.02.2022 - discuții privind ”Ziua internațională a Limbii Materne”
* 24.02.2022 - discuții privind ”Dragobetele” – mic program artistic
* 01.03.-08.032022 – Ziua mărțișorului – oferire flori, felicitări, mic program artistic
* 22.03.2022 - discuții libere despre importanța apei – Ziua mondială a Apei
* 24.04.2022 - Sărbătorirea Paștelui, discuții privind masa pascală, rolul familiei in viata noastră
* 18.04.2022 – discuții cu beneficiarii privind procurarea de dispositive assistive printr-un proiect demarat de AJOFM Suceava
* 04.05.2022 – Curs informativ privind ”Ziua Internațională a Pompierilor”. Discuții cu beneficiarii despre sacrificiul pe care pompierii îl fac pentru a ne salva viața, marcand importanta acestei zile;
* 09.05.2022 – Sărbătorirea ”Zilei Europei”;
* 23.06.2022 – Exercițiu de simulare incendiu
* 05.06.2022 – Ziua mondială a mediului – discuții diverse despre beneficiile si importanța mediului inconjurător – BIODIVERSITATEA;
* 20.06.2022- excursie cu un număr de 17 beneficiari pe ruta Gura Humorului-Voroneț-Vama-Sucevița-Palma;
* 21.07.2022 – Excursie pe ruta Suceava-Frumosu-Bilca-Marginea;
* 08.09.2022 – participare în municipiul Suceava la evenimentul ”Simfonii de toamnă”
* 17.09.2022 – Implicare activă si conștientizare privind importanța curățeniei în cadrul campaniei „Let s o It, Romania;
* 18.10.2022 – prezentare, discutii privind ”Ziua europeană împotriva traficului de persoane”.
* 21.11.2022 – Porți deschise spre comunitate: expoziție produse efectuate manual, ”o zi de activitate în centru”;
* 25.11.2022 – Participarre activitate ”Moștenitorii bucovinei” în colaborare cu elevii Colegiului Național de Informatică ”Spiru Haret” Suceava;
* 1 decembrie 2022 – ”Ziua Națională a României” marcată printr-un mic program artistic
* 05.12.2022 – Ziua internațională a persoanelor cu dizabilități ”Deschide ochii, deschide inima”, unde vor participa 7 beneficiari la expoziția găzduită de Iulius Mall Suceava;
* 06.12.2022 - Sărbătorirea zilei ” Sfântului Nicolae”
* 10.12.2022 – Ziua internațională a Drepturilor Omului – discuții libere despre importanța cunoașterii drepturilor și libertăților fundamentale;
* 20.12.2022 - colindă la D.G.A.S.P.C. Suceava cu un număr de 3 beneficiari în colaborare cu central CAbR Siret;
* 23.12.2022 - cadouri primite din donații pentru beneficiarii centrului,
* 24.12.2022 – Sărbătorirea nașterii Domnului Isus Hristos- realizarea unui mic spectacol cu un număr de 7 beneficiari in cadrul centrului, primire colindători;
* 31.12.2022- realizarea mesei festive cu ocazia sărbătorii ” Anului nou”, program artistic, audiții muzicale.

**Asistenţă medicală**

S-a asigurat supravegherea stării de sănătate a beneficiarilor prin monitorizarea zilnică a funcțiilor vitale, acces la investigații de specialitate și consultații, tratament specific, asigurarea urgențelor medicale, aplicarea de măsuri profilactice, asigurarea igienei și confortului beneficiarilor, aplicarea de măsuri pentru prevenirea complicațiilor imobilizării la pat, asigurarea regimului alimentar în funcție de patologia existentă.

Beneficiarii au fost informați periodic despre starea de sănătate, despre tratamentele pe care le urmează, despre regimul alimentar și despre rezultatele investigațiilor pe care le-au efectuat. Au primit informații despre limitarea îmbolnăvirii cu virusul SARS-COV-2, și a altor infecții virale, au fost respectate măsurile privind igiena mâinilor înainte de masă, folosirea dezinfectanților.

Personalul a fost instruit periodic privind igienizarea și efectuarea corespunzătoare a dezinfecției, folosirea produselor biocide, purtarea corectă a echipamentului de protecție. S-a efectuat imunizarea beneficiarilor cu vaccin antigripal.

Monitorizarea afecțiunilor cronice s-a realizat prin efectuarea de consultații periodice astfel: 3 cardiologie, 3 urologie, 6 diabet, endocrinologie 2, medicină internă 6, gastroenterologie 2, chirurgie generală 2, dermatologie 9, neurologie 12, nefrologie 1, ortopedie 3, reumatologie 2, boli infecțioase 2, chirurgie vasculară 2, oncologie 1, pneumologie 3; prin investigații paraclinice: analize de laborator 50, CT 6 , Rx 7, ecografie 4, EKG 6 , test Babeș Papanicolau 4, RMN 1.

7 beneficiari au beneficiat de internare prin unitatea de primiri urgențe: neurologie, nefrologie, gastroenterologie, diabet, boli infecțioase, pneumologie, psihiatrie.

S-au procurat dispozitive medicale decontate prin CASS (fotolii rulante pentru 3 beneficiari, catetere urinare pentru un beneficiar).

23 beneficiari au fost incluși in programul de preveție "TOTUL PENTRU INIMA TA" beneficiind de analize de laborator și consult de specialitate și 4 beneficiari au fost incluși în programul ONCOPREV.

Salariații au beneficiat de analize pentru controlul medical periodic și de consultații privind medicina muncii.

**Psihologie clinică, consiliere psihologică și psihoterapie**

Ședințele de consiliere psihologică și de evaluare psihologică s-au desfășurat pe holurile centrului, în saloanele dormitor ale beneficiarilor (pentru persoanele nedeplasabile) și la cabinetul psihologic.

Frecvența de participare a beneficiarilor pe tipuri de servicii psihologice sunt prezentate mai jos.

La nivel individual

* Evaluări psihologice: 113.
* Beneficiari recomandați pentru asistare psihologică: 61.

Standard 2 - Consiliere psihologică/ Menţinerea echilibrului psiho-afectiv al beneficiarului: 680 şedinţe / 44 beneficiari.

Standard 3 - Abilitare şi reabilitare/ psihoterapii:

* Psihoterapia cognitiv-comportamentală: 110 şedinţe / 7 beneficiari.
* Psihoterapia comportamentală: 265 şedinţe / 20 beneficiari.
* Psihoterapia asertivă: 53 şedinţe / 2 beneficiari.
* Psihoterapia suportivă: 118 şedinţe / 6 beneficiari.

Standard 5 - Menţinerea/dezvoltarea aptitudinilor cognitive

* Dezvoltarea elementelor din învăţarea de bază: 28 şedinţe / 2 beneficiari.
* Aplicarea cunoştinţelor beneficiarului prin dezvoltarea concentrării: 6 şedinţe / 2 beneficiari.

Standard 12 – Deprinderi de viaţă independentă

* Menţinerea /dezvoltarea deprinderilor de interacţiune al beneficiarului: 8 şedinţe / 1 beneficiar.

La nivel de grup

* Beneficiari participanți la Psihoterapia de grup: 26 şedinţe / 15 beneficiari.

**Kinetoterapie**

În timpul programului de 1/2 norma kinetoterapie ( 20 ore saptamanal), s-au desfășurat activități de menținere cât și de recuperare a capacității de mișcare a beneficiarului prin ședințe de grup și individuale de lucru la aparate (bicicletă medicinală, bandă de mers, corzi elastice, etc.) precum și exercițiu fizic adaptat și individualizat. De asemenea un rol important și benefic l-au avut ședintele de consiliere privind necesitatea mișcarii în calitatea vietii. Ședințele kinetoterapeutice, individuale sau de grup, au urmărit, în special menținerea și îmbunătățirea restantului funcțional(RF) – posibilitatea organismului de a executa mișcarile anatomice normale a membrelor în planuri, și a corpului în ansamblu, îmbunatațirea forței și a amplitudinii de mișcare acolo unde a fost posibil, reducerea greutății, tratament antialgic prin masaj cu unguente specifice.

Ședințele sau desfașurat în cadrul cabinetului, individual sau pe grupuri de maxim 2-3 beneficiari precum și la saloane, pentru beneficiarii imobilizați total sau parțial la pat. Activitățile s-au desfașurat cu o frecvență de minim o ședință săptamânală per beneficiar ce necesită tratament de recuperare (15-20’min. în funcție de starea beneficiarului și recomandarile medicale ).

Gradul de frecvență sau colaborare a fost de aproximativ 75%, unii beneficiari prezentând lipsa de interes sau refuz pentru activitățile ce implică mișcarea sau efortul iar alții au avut parte de mobilizare și efort fizic prin activitățile gospodărești ce le desfășoară în cadrul centrului .

Consilierile frecvente ale beneficiarilor, colaborarea serviciilor de kinetoterapie, asistență socială, psihologie, ergoterapie, au dus implicarea lor în activitățile gospodărești, acceptarea cât și accesarea metodelor și exercitiilor kinetoterapeutice, vizite la cabinet și lucru la aparate, îmbunătățirea condiției fizice și calitatea vietii, menținerea independenței în ADL.

La saloane, pentru beneficiarii imobilizați parțial sau total la pat s-au făcut mobilizari prin posturare corporală de decubit, mobilizări pasive, pasivo-active, osteo-articulare și musculare, masaj articular și muscular, antireumatic și antialgic cu unguente specifice, aplicarea de plasturi antialgici si antireumatici, monitorizarea constantă a escarelor, tendințelor de escare și tuturor afecțiunilor de decubit, interacțiune verbală calmă cu beneficiarul pentru o stare de bine și confort personal.

Pe parcursul activității desfășurate în anul 2022, am avut o foarte bună colaborare cu Șeful de centru, cu toate serviciile din CAbR, ce au în atribuții buna îngrijire, confortul și recuperarea beneficiarilor.

**Terapie ocupațională**

S-au întocmit fișe de monitorizare servicii și registrul de activități zilnice, care reflectă gradul de complianță și instruire, implicit de participare a beneficiarilor la activitățil de terapie ocupațională, respective la atelierul de ergoterapie.

Activități lucrative în cadrul clubului și gradul de participare:

* cusut pe etamină - 4 beneficiari;
* împletituri cu andrelele – 3 beneficiari;
* împletituri din sfoară – 6 beneficiari;
* confecționat colaje pe pânză din cânepă – 6 beneficiari;
* confecționat felicitări – 5 beneficiari;
* confecționare de ornamente și decorațiuni – 10 beneficiari;

Activități gospodărești în aer liber:

* curățenie în curte și livadă – 10 beneficiari (în grupe de 3 – 4 persoane);
* îngrijit florile din interiorul și exteriorul centrului – 10 beneficiari;
* lucrări la grădina terapeutică: îngrijirea plantațiilor de căpșuni, lavandă și gălbenele – 8 beneficiari.

Activități de recreere si relaxare:

* vizionări programe TV - 50 beneficiari;
* meloterapie - 30 beneficiari;
* aromaterapie – 40 beneficiari;
* biblioteca (lectură) – 10 beneficiari;
* diferite jocuri (remy, table. șah, joc de cărti ) – 20 beneficiari;

Activități sportive – tenis de masă, diferite jocuri cu mingea – 12 beneficiari.

**Tehnico – administrativ**

Activitatea financiar-contabilă a centrului s-a desfășurat cu respectarea prevederilor legislative în vigoare.

Inventarierea anuală s-a efectuat cu respectarea legislației în vigoare și s-au făcut propuneri pentru scoaterea din folosință, declasarea materialelor de natura obiectelor de inventar uzate moral și fizic.

Contractele eonomice încheiate cu furnizorii s-au derulat în bune condiții, iar pentru produse în afara contractelor s-au întocmit referate de necesitate.

Pe parcursul anului s-au primit donații de la persoane fizice și juridice, astfel:

- materiale de întreținere: 2263,27 lei

- materiale de igienă personală: 5184,40 lei

- alimente: 48714,06 lei

- puiet pomi fructiferi: 1800,00 lei

- medicamente și materiale sanitare: 5040,76lei

- obiecte de inventar: 6515,32 lei

Reținerile bănesti lunare de la persoanele asistate s-au realizat conform contractelor de servicii încheiate și s-au virat în contul DGASPC Suceava-lunar.

S-a realizat programarea efectuării concediilor de odihnă ale personalului pentru anul 2023 astfel încat să se asigure continuitatea serviciului public.

S-au luat măsurile necesare,potrivit dispozițiilor legale, pentru asigurarea condițiilor corespunzatoare de muncă, prevenirea accidentelor si îmbunatățirea activității centrului.

**Management**

S-au elaborat, revizuit și aprobatproceduri operaționale conform Ordinului 82/2019 privind aprobarea Standardelor minime de calitate obligatorii pentru serviciile sociale destinate persoanelor adulte cu dizabilități.

Permanent se verifică modul de realizare, planificare, implementare și monitorizare a Planurilor Personalizate și se analizează împreună cu membrii echipei pluridisciplinare și a managerului de caz starea medico-psiho-socială a fiecărui asistat, la finalizarea programelor de recuperare și integrare profesională sau socială pe baza monitorizării efectuate de personalul de specialitate.

În activitățile cotidiene se are în vedere promovarea unei vieți active și pentru aceasta se realizează acțiuni cum ar fi:

|  |
| --- |
| 1. activități zilnice de curațenie în incinta centrului (la nivelul dormitoarelor, spațiilor comune, etc.);  2. activități recreative în curte (plimbări, jocuri în aer liber);  3. activități privind întreținerea plantelor din incinta centrului; |
| 4. activități gospodărești la bucătărie (curățat legume, aranjarea meselor, etc.)  5. concursuri de table, rummy, șah etc.;  6. vizionare TV; |
| 7. concursuri de lectură și poezie;  8. audiții muzicale; |
| 9. jocuri recreative;  10.activități gospodărești în livada centrului. |

* S-au întocmit rapoarte de necesitate, referate, propuneri în ceea ce privește asigurarea mijloacelor materiale necesare desfășurării activității, avându-se în vedere încadrarea în limita creditelor aprobate și respectarea disciplinei financiare.
* S-au realizat raportări lunare, trimestriale, semestriale și anuale privind activitatea centrului (monitorizarea situației beneficiarilor, a încasării contribuțiilor, etc.).
* S-a urmărit gestionarea resurselor materiale pentru a preîntâmpina efectuarea de cheltuieli ineficiente.
* Se monitorizează permanent starea rețelelor de utilități, a echipamentelor în vederea prevenirii defecțiunilor, pentru reducerea cheltuielilor cu întreținerea și reparațiile.
* Se verifică permanent îndeplinirea sarcinilor prevăzute în fisa postului a personalului angajat, respectarea Codului de etică profesională, a Regulamentului de Ordine Interioară și a Regulamentului de Organizare și Funcționare.
* S-a întocmit evaluarea anuală a activității salariaților centrului și s-a transmis la D.G.A.S.P.C..
* S-au modificat fișele posturilor în conformitate cu atribuțiile specifice fiecărui post în parte sau individual în cazul în care au intervenit modificări.
* Compartimentul de audit public intern din cadrul DGASPC a verificat activitatea CAbR

Zvoriștea și respectarea normelor de alimentație rațională a asistaților din centrele pentru persoane adulte cu dizabilități. S-au dus la îndeplinire recomandările din rapoartele de audit încheiate.

* Se verifică permanent respectarea măsurilor de prevenție pe linie de P.S.I., S.S.M. , normele sanitar – veterinare și igienico – sanitare în vederea evitării de situații neprevăzute și se diseminează în rândul personalului actele normative prin informare continuă.